Den Nord-Cimbriske Tilskuer, 1829-02-13
Udenlandsk. Rusland, Tyrkiet og Grækerland, Jfølge Breve fra Odessa af 20de Januar, træffer man baade der og i Sebastopel Forberedelser til, ikke alene at angribe Porten fra den europæiske, men ogsaa fra den asiatiske Side med Eftertryk Et stort Antal Transportskibe skulle i Sebastopels Havne forsamles for at indtage Tropper og Skyts, og man formoder at dette Corps er bestemt til en Landgang paa den tyrkiskasiatiske Kyst af det sorte Hav, deels for at understytte Gen. Paskewitsches Operationer i Asien, og deels for at foretage Di versioner til Fordeel for Armeen ved Balkan. Det hedder at General Paskewitsch udarbeider en nye Feldttogsplan for bet afsondrede russiske Corps i Armenien, hvis Operationer skulle sættes i Forbindelse med den for Hovedarmeen: russiske bevægelige Colonner, der vexselviis byde Armeen i Bulgarien og Armeecorpset under General Paskewitsch Haanden, skulle til den Ende, understyttet, af Flaaden, udskibes paa den asiatiske Kyst, og afbenyttes til at afbryde Communicationen med Constantinopel og til at opløse de tyrkiske Depots. Følgerne af en saadan russisk Operation paa den asiatiske Side af Bosphorus vil neppe lade sig beregne for Porten. En nye Art congrevske Raketter skal være opfunden i Moskau, for Armeen; man antager at Feldttoget vil blive aabnet fra russisk Side med i det mindste 200,000 Md. Den russiske Nation i Almindelighed er indtaget for Krigen, og Enthusiasmen er bleven opvakt paa det høieste, derved at Geistligheden afskildrer Krigen, som en til deres Troesforvandtes Redning foretagen Religionskrig, og det forsikkres at den russiske Clerus har tilbudet betydelige Bidrag til Bestridelsen af Krigsomkostningerne. - Alle PrivatEfterretninger fra Rusland, stemme der overeens, at Feldttoget denne Gang vil aabnes tidligere, og at Burgas vil blive Hovedpunctet for Operationerne. - Da den tyrkiske Oschapan Oglu fra Silistria af havde gjort en Bevægelse mod Orsova, og det heed at han ved Gurgewo havde viist sig paa Donauens venstre Bred med betydelige Stridskræfter, saa rykkede endeel af de rustewische og scherbatowske Corpser, deels til Bucharest og deels til Turnul, men endnu den 8de Januar var intet forefalden; Rygtet sagde almindeligen at betydelige Forstærkninger med det Første ville rykke ind fra Rusland i Wallachiet. Jmidlertid skrives der fra Donauen under 26de Januar: Halvdelen af Vinteren er nu henvunden, og endnu mærke vi ingen Anstalter til at Tyrkerne ville fortsætte Feldt-Toget i Vintertiden. De i Bessarabien cantonerende russiske Tropper have allerede sat sig i Bevægelse, for paa første Vink at kunne gaae over Pruth og Donauen. Det sorte Hav er i de 2 næste Maaneder ikke sikker nok for derfra at kunne proviantere de russisk, bulgariske Stæder og Varna, men disse kan man antage, ere tilstrækkelig forsynede med Levnedsmidler til April Maaned; og skulle det være nødvendigt, vil saavel Tropper, som Levnedsmidler kunne tilsendes landvært, nu da Alt er haardt tilfrossen. - Efter Breve fra Adrianopel, skal Sygdomme rase frygtelig i Schumlablandt de unge Conscriberede. Dagligt døer et betydeligt Antal Mennesker. Mange Syge, der næsten see ud som Skeletter, seer man vende tilbage til Sophia, Salonichi, Seres og Adrianopel, og mangen Familie begræder Tabet af Fader og Sønner - overalt mangle Levnedsmidler. Storherren ville lade sine Tropper gjøre et Vinterfeldttog, men forglemte Udrustningen dertil; Tyrken bærer, som Asiat, ingen Strømper, de, der derfor marscherede over Balkan til Kamtschik, kom tilbage med forfrosne Fødder. Paschaen af Widdin fører bittre Klager over Mangel paa Levnedsmidler, og er, efter de erholdte Forstærkninger, ligesaa utilfreds som før, da han har maattet forlægge en Deel af Cavalleriet omkring flere Mile i Omegnen af Fæstningen, hvor det maa sørge for dets egen Underholdning, og Landmanden, som trykkes haardt, begynder allerede at flygte med det han eier til Skovene. J Bosnien skal Roligheden saa temmelig være tilveiebragt; men en Deputation skal være sendt fra Divanet der, til Constantinopel for at forlange nye Garantier for Provindsens Privilegier, for fremtidig at undgaae enhver Anledning til Klage. - J Følge Efterretninger fra Poros af 29de December, havde Grev Augustin Capodistrias efter hans Ankomst fra Morea til Megara mynstret Armeen og deelt den i 3 Corps, hvoraf det Ene var draget til Prevesabugten, det Andet har besat Thermopylerne, og det Tredie begivet sig til Egnen ved Corinth, for at modsætte sig Omer Paschas Forsøg. Fra Morea skrives der, at man venter et velorganiseret græsk Corps paa 5000 Mand. Det 29de franske Linieregiments Afreise fra Morea var den 23de December udsat, og kun Reconvalescenter og udtjente Soldater indskibede. De allierede Magters Gesandtere vare allerede den 14de Januar ankomne til Neapel.